Marthe Thorshaug

Marthe Thorshaug (født 28. April 1977 i Hamar) er en norsk filmskaper og billedkunstner.

Thorshaug er utdannet fra Oslo Tegne- og Maleskole (1997-1999) og Statens Kunstakademi (1999-2003).

Thorshaug er mest kjent for sine særegne filmer. Filmene har blitt vist på en rekke kunstinstitusjoner, museer og filmfestivaler over hele verden, bl.a på The Phillips Collection i Washington DC, Whitechapel Gallery i London, Momentum biennalen i Moss, Kortfilmfestivalen i Grimstad.

Thorshaug bor og arbeider på småbruket hvor hun vokste opp i Vangsåsen utenfor Hamar.

Arbeider 
Thorshaugs arbeider er innkjøpt av flere kunstinstitusjoner og museer, bl.a Nasjonalmuseet.

Et gjennomgående tema i Thorshaugs filmer, er forholdet mellom menneske, dyr og mytologi. Thorshaug har gjennom sine produksjoner utviklet et eget filmspråk, der virkemidler fra ulike sjangre blandes bevisst. Filmene har ofte en uforutsigbar stemning, der grensen mellom hva som er virkelig og hva som er fiksjon er visket ut. Thorshaugs filmer defineres som kunstfilm.

Thorshaugs undersøkende arbeidsmetode involverer ofte andre fagområder. Filmen «Comancheria», som omhandler Comanche-indianerne i Oklahoma, har blitt vist i flere etnografiske sammenhenger, bl.a på Musée de quai Branly og vært brukt i forskning ved University of Texas. Fotoarbeid tilknyttet «Comancheria», inngår i den permanente Nord-Amerika utstillingen på Kulturhistorisk museum i Oslo.

Filmografi 
Vargmannen / The Wolfman (2003)
Dødselgen / The Killer Moose (2005)
Comancheria / Comancheria (2007)
Legenden om Ygg / The Legend of Ygg (2009)
Åndsgriser / Pig Spirit (2014)
Human Wild / Human Wild (2020)

Referanser

Eksterne lenker 
 
 

Norske kunstnere